98/368/EY: Komission päätös, tehty 18 päivänä toukokuuta 1998, Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetun neuvoston asetuksen (ETY) N:o 259/93 liitteiden II ja III mukauttamisesta 42 artiklan 3 kohdan mukaisesti (tiedoksiannettu numerolla K(1998) 1357) (ETA:n kannalta merkityksellinen teksti)



Virallinen lehti nro L 165 , 10/06/1998 s. 0020 - 0029



KOMISSION PÄÄTÖS, tehty 18 päivänä toukokuuta 1998, Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetun neuvoston asetuksen (ETY) N:o 259/93 liitteiden II ja III mukauttamisesta 42 artiklan 3 kohdan mukaisesti (tiedoksiannettu numerolla K(1998) 1357) (ETA:n kannalta merkityksellinen teksti) (98/368/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93 (1), sellaisena kuin se on muutettuna komission päätöksellä 94/721/EY (2) ja 96/660/EY (3), ja erityisesti sen 42 artiklan 3 kohdan, ottaa huomioon jätteistä 15 päivänä heinäkuuta 1975 annetun neuvoston direktiivin 75/442/ETY (4), sellaisena kuin se on viimeksi muutettuna komission päätöksellä 96/350/EY (5), ja erityisesti sen 18 artiklan, sekä katsoo, että asetuksen (ETY) N:o 259/93 42 artiklan 3 kohdan mukaisesti liitteet II, III ja IV on mukautettava ainoastaan niiden muutosten huomioon ottamiseksi, joista on jo sovittu osana OECD:n uudelleentarkastelumekanismia, OECD:n neuvosto (6) on päättänyt muuttaa vihreää ja keltaista jäteluetteloa osana uudelleentarkastelumekanismia, näiden muutosten huomioon ottamiseksi kyseisen asetuksen liitettä II olisi muutettava, asetuksen liitteiden II, III ja IV mukauttamisessa komissiota avustaa direktiivin 75/442/ETY 18 artiklan mukaisesti perustettu komitea, ja tässä päätöksessä määrätyt toimenpiteet ovat edellä tarkoitetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan asetuksen (ETY) N:o 259/93 liitteet II ja III tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä toukokuuta 1998. Komission puolesta Ritt BJERREGAARD Komission jäsen (1) EYVL L 30, 6.2.1993, s. 1 (2) EYVL L 288, 9.11.1994, s. 36 (3) EYVL L 304, 27.11.1996, s. 15 (4) EYVL L 194, 25.7.1975, s. 47 (5) EYVL L 135, 6.6.1996, s. 32 (6) OECD:n neuvosto, 10.12.1996, (viiteasiak. C(96) 231/lopullinen). LIITE "LIITE II VIHREÄ JÄTELUETTELO (*) Jätteitä ei siitä huolimatta, että ne on mainittu tässä luettelossa, saa siirtää vihreinä jätteinä, jos ne ovat siinä määrin muiden aineiden saastuttamia, että a) jätteisiin liittyvä riski on riittävän suuri niiden sisällyttämiseksi keltaiseen tai punaiseen luetteloon, tai b) jätteen talteen ottaminen ympäristön kannalta turvallisella tavalla estyy. >TAULUKON PAIKKA> (*) Kunkin kohdan yhteydessä on, jos mahdollista, mainittu 14 päivänä kesäkuuta 1983 tehdyllä Brysselin yleissopimuksella tulliyhteistyöneuvoston valvonnassa perustetun harmonoidun tavarankuvaus- ja koodausjärjestelmän (harmonoitu järjestelmä) koodi. Tätä koodia voidaan soveltaa jätteisiin että tuotteisiin. Tähän asetukseen eivät sisälly sellaiset aineet, jotka eivät ole jätteitä. Tämä tulli- ja muiden viranomaisten omien menettelyjensä helpottamiseksi käyttämä koodi on siten tarkoitettu ainoastaan avuksi tämän asetuksen soveltamisalaan kuuluvien, luetteloitujen jätteiden yksilöinnissä. Nimikkeiden kattamien jätteiden yksilöinnissä olisi kuitenkin käytettävä ohjeina tulliyhteistyöneuvoston laatimia vastaavia virallisia selityksiä. Etuliitteellä ex tarkoitetaan harmonoidun järjestelmän nimikkeessä olevaa erityiskohtaa. Ensimmäisessä sarakkeessa oleva lihavoitu koodi on OECD:n koodi: se koostuu kahdesta kirjaimesta (joista toinen merkitsee kyseistä luetteloa: G vihreä, A keltainen tai R punainen, ja toinen jäteluokkaa: A, B, C, . . .) sekä numerosarjasta. LIITE III KELTAINEN JÄTELUETTELO (*) Jätteitä ei siitä huolimatta, että ne on mainittu tässä luettelossa, saa sirtää keltaisina jätteinä, jos ne ovat siinä määrin muiden aineiden saastuttamia, että a) jätteisiin liittyvä riski on riittävän suuri niiden sisällyttämiseksi punaiseen luetteloon, tai b) jätteen hyödyntäminen ympäristön kannalta turvallisella tavalla estyy. >TAULUKON PAIKKA> (*) Kunkin kohdan yhteydessä on, jos mahdollista, mainittu 14 päivänä kesäkuuta 1983 tehdyllä Brysselin yleissopimuksella tulliyhteistyöneuvoston valvonnassa perustetun harmonoidun tavarankuvaus- ja koodausjärjestelmän (harmonoitu järjestelmä) koodi. Tätä koodia voidaan soveltaa sekä jätteisiin että tuotteisiin. Tähän asetukseen eivät sisälly sellaiset aineet, jotka eivät ole jätteitä. Tämä tulli- ja muiden viranomaisten omien menettelyjensä helpottamiseksi käyttämä koodi on siten tarkoitettu ainoastaan avuksi tämän asetuksen soveltamisalaan kuuluvien, luetteloitujen jätteiden yksilöinnissä. Nimikkeiden kattamien jätteiden yksilöinnissä olisi kuitenkin käytettävä ohjeina tulliyhteistyöneuvoston laatimia vastaavia virallisia selityksiä. Etuliitteellä ex tarkoitetaan harmonoidun järjestelmän nimikkeessä olevaa erityiskohtaa. Ensimmäisessä sarakkeessa oleva lihavoitu koodi on EOCD:n koodi: se koostuu kahdesta kirjaimesta (joista toinen merkitsee kyseistä luetteloa: G vihreä, A keltainen tai, R punainen, ja toinen jäteluokkaa: A, B, C, . . .) sekä numerosarjasta.